**Ministru kabineta rīkojuma projekta**

**“Par valsts nekustamā īpašuma nodošanu sabiedriskā labuma organizācijai biedrībai “Latvijas Zēģelētāju savienība” bezatlīdzības lietošanā uz noteiktu laiku” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 21. punkts un piektā daļa.
2. Nepieciešamība nodrošināt nacionālās sporta bāzes uzturēšanu un attīstību ilgtermiņā bez valsts budžeta līdzekļiem.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Bērnu un jauniešu sporta burāšanas centrs (nekustamā īpašuma kadastra Nr. 0100 095 2118) Pāvu ielā 14, Rīgā, sastāv no zemes vienības 2568 m2 platībā (zemes vienības kadastra apzīmējums 0100 095 2118) un četrām būvēm (būvju kadastra apzīmējumi 0100 095 0040 035, 0100 095 0040 036, 0100 095 0040 037 un 0100 095 0040 038) (turpmāk kopā – nekustamais īpašums). Īpašuma tiesības uz nekustamo īpašumu reģistrētas Latvijas valstij Izglītības un zinātnes ministrijas (turpmāk – ministrija) personā Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.100000110795 (lēmuma datums 2010.gada 12.aprīlis). Pamatojoties uz 2009.gada 29.decembra Valsts mantas pārvaldīšanas un apsaimniekošanas līgumu (ministrijas reģ.Nr.1-27/45) nekustamais īpašums ir nodots SIA “Sporta centrs “Mežaparks”” apsaimniekošanā.  Ņemot vērā nekustamā īpašuma piemērotību treniņprocesa un sacensību nodrošināšanai burāšanas sporta veidā, kā arī atbilstību citiem likuma “Par nacionālās sporta bāzes statusu” 5.panta pirmās daļas nosacījumiem, ar Ministru kabineta 2010.gada 30.decembra rīkojumu Nr.793 nekustamajam īpašumam ir piešķirts nacionālās sporta bāzes statuss. Ņemot vērā nekustamajam īpašumam piešķirto nacionālās sporta bāzes statusu, valstij (ministrijai) kā nacionālās sporta bāzes īpašniekam ir pienākums nodrošināt nekustamā īpašuma nepārtrauktu atbilstību likuma “Par nacionālās sporta bāzes statusu” 5.panta pirmās daļas nosacījumiem, pretējā gadījumā minētais statuss tiek atņemts, kas rada negatīvas sekas ne tikai attiecībā uz nekustamā īpašuma turpmāku izmantošanu, bet arī rada tiešus zaudējumus valsts budžetā, jo uz nekustamo īpašumu vairs netiks attiecināts likuma “Par nekustamā īpašuma nodokli” 1.panta otrās daļas 8.punktā noteiktais nacionālās sporta bāzes un zemes tās uzturēšanai atbrīvojums no nekustamā īpašuma nodokļa. Tādejādi ir jānodrošina ne tikai nekustamā īpašuma uzturēšana, bet arī jāveic investīcijas tā sakārtošanai (ņemot vērā arī ministrijas rīcībā esošo nekustamā īpašuma tehniskās apsekošanas atzinumu un tajā minētos secinājumus un ieteikumus). Līdz šim no valsts budžeta programmas 09.00.00 “Sports” ir tikuši piešķirti līdzekļi (dotācija) tikai nekustamā īpašuma uzturēšanai (2015.gadā – 24 188 e*uro*), tomēr arī šis finansējums ir nepietiekams, lai segtu visus ar nekustamā īpašuma uzturēšanu saistītos izdevumus. Nekustamā īpašuma attīstībai līdzekļi līdz šim nav tikuši piešķirti un arī tuvākajos gados tos piešķirt nav plānots. Jau 2013.gadā biedrība “Latvijas Zēģelētāju savienība” (turpmāk – LZS), kurai saskaņā ar Sporta likuma 10.panta ceturto daļu ir piešķirtas (deleģētas) tiesības vadīt un koordinēt burāšanas sportu un tā attīstību Latvijā, kā arī pārstāvēt valsti Starptautiskajā Burāšanas federācijā (*International Sailing Federation* – ISAF), vērsās ministrijā ar lūgumu nodot nekustamo īpašumu bezatlīdzības lietošanā. Ņemot vērā nepilnīgi iesniegtos dokumentus (piemēram, nebija izstrādāts sporta bāzes attīstības plāns), kā arī LZS izvirzītos nosacījumus (valsts budžeta dotācijas saglabāšana visā bezatlīdzības lietošanas periodā), ministrija LZS lūgumu neatbalstīja. 2014. un 2015.gadā sarunas par iespējamo LZS iesaisti nekustamā īpašuma pārvaldīšanā turpinājās. Šobrīd LZS ir izstrādājusi un ar 2015.gada 22.maija vēstuli ministrijā iesniegusi nekustamā īpašuma attīstības plānu 2015-2020.gadam, kurā, izvērtējot nekustamā īpašuma patreizējo stāvokli, kā arī vietu un lomu burāšanas sporta veida attīstībā, paredzēti konkrēti soļi sporta bāzes sakārtošanai un turpmākai izmantošanai treniņprocesa un sacensību nodrošināšanai burāšanas sporta veidā. Gan minētajā vēstulē, gan plānā LZS lūdz tai nodot nekustamo īpašumu bezatlīdzības lietošanā, kā arī paredzēt 2016. un 2017.gadā valsts budžeta dotāciju nekustamā īpašuma uzturēšanai 2015.gada līmenī. Sadarbībā ar sporta nozares sociālajiem partneriem (biedrību “Latvijas Olimpiskā komiteja” un biedrību “Latvijas Sporta federāciju padome”) un SIA „Sporta centrs „Mežaparks”” izvērtējot nekustamā īpašuma turpmākās apsaimniekošanas modeli, izvērtējot LZS iesniegto nekustamā īpašuma attīstības plānu, nekustamā īpašuma patreizējo stāvokli, kā arī tā vietu un lomu burāšanas sporta veida attīstībā, kā arī, ņemot vērā to, ka ierobežotu valsts budžeta līdzekļu apstākļos tādejādi būs iespējams nodrošināt nacionālās sporta bāzes uzturēšanu un attīstību ilgtermiņā bez valsts budžeta līdzekļiem, ministrija par lietderīgāko un valsts interesēm atbilstošāko nekustamā īpašuma turpmākās apsaimniekošanas modelis atbalsta tā nodošanu LZS bezatlīdzības lietošanā uz 10 gadiem. Būtiski ir atzīmēt, ka nekustamā īpašuma nodošana bezatlīdzības lietošanā neietekmē nekustamā īpašuma tiesisko statusu un īpašuma tiesības un arī turpmāk nekustamā īpašuma īpašnieks būs Latvijas valsts ministrijas personā. Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 21.punktu valsts mantu valsts iestāde var nodot bezatlīdzības lietošanā sabiedriskā labuma organizācijai. Saskaņā ar minētā likuma 5.panta piekto daļu lēmumu par valsts mantas nodošanu bezatlīdzības lietošanā sabiedriskā labuma organizācijai pieņem Ministru kabinets. Tāpat minētā likuma panta daļa arī nosaka, ka valsts mantu bezatlīdzības lietošanā sabiedriskā labuma organizācijām nodod uz laiku, kamēr attiecīgajai biedrībai, nodibinājumam vai reliģiskajai organizācijai ir sabiedriskā labuma organizācijas statuss, bet ne ilgāk par 10 gadiem. LZS (reģistrācijas Nr.50008003331, juridiskā adrese – Grostonas iela 6B, Rīga) sabiedriskā labuma organizācijas statuss piešķirts ar Finanšu ministrijas 2005.gada 17.oktobra lēmumu Nr.471. Tādejādi Ministru kabinets ir tiesīgs nekustamo īpašumu nodot bezatlīdzības lietošanā LZS. Tāpat atzīmējams, ka šāda prakse, kad ministrija savā īpašumā esošu nacionālo sporta bāzi ir nodevusi bezatlīdzības lietošanā Sporta likumā noteiktā kārtībā atzītajai sporta federācijai, jau ir bijusi – ar Ministru kabineta 2010.gada 21.septembra rīkojumu Nr.566 “Par valsts nekustamo īpašumu nodošanu sabiedriskā labuma organizācijai biedrībai “Latvijas Jātnieku federācija” bezatlīdzības lietošanā uz noteiktu laiku” nekustamais īpašums Kleistu ielā 75, Rīgā (nacionālā sporta bāze – Sporta centrs “Kleisti”) ir nodots bezatlīdzības lietošanā uz 10 gadiem biedrībai “Latvijas Jātnieku federācija”). Izvērtējot LZS lūgumu par paredzēt 2016. un 2017.gadā valsts budžeta dotāciju nekustamā īpašuma uzturēšanai 2015.gada līmenī, ministrija secina, ka, vērtējot turpmāko 10 gadu perspektīvā, šāda rīcība ir attaisnojama, jo sākot no 2018.gada valsts budžeta līdzekļi nekustamā īpašuma uzturēšanai vairs nebūs jāiegulda. Turklāt, neatbalstot LZS lūgumu par dotācijas saglabāšanu turpmākos divus gadus, LZS neatbalsta nekustamā īpašuma pārņemšanu bezatlīdzības lietošanā, kā rezultātā valstij jebkurā gadījumā būtu jānodrošina tā uzturēšana un attiecīgi arī katru gadu jāparedz noteikta apmēra valsts budžeta līdzekļi ar nekustamā īpašuma uzturēšanu saistītu izdevumu segšanai. Turklāt, ņemot vērā nekustamā īpašuma tehnisko stāvokli, tuvāko trīs līdz piecu gadu laikā būtu jālemj arī par līdzekļu ieguldīšanu nekustamā īpašuma remontam. Tādejādi šāda rīcība ir atzīstama par lietderīgu rīcību ar finanšu līdzekļiem un mantu atbilstoši Publiskas personas finanšu līdzekļu un mantas izšķērdēšanas novēršanas likuma 3.panta 1.punktam, t.i., publiskas personas rīcībai ar finanšu līdzekļiem un mantu jābūt tādai, lai mērķi sasniegtu ar mazāko finanšu līdzekļu un mantas izlietojumu. Nekustamā īpašuma nodošanas bezatlīdzības lietošanā mērķis – veicināt burāšanas sporta attīstību, kā arī nodrošināt nekustamā īpašuma kā nacionālās sporta bāzes apsaimniekošanu un turpmāko attīstību. Nekustamais īpašums tiks izmantots mācību-treniņu procesa nodrošināšanai, sporta sacensību organizēšanai un dažādām citām ar burāšanas sporta veidiem saistītām aktivitātēm. Ievērojot minēto, ir izstrādāts Ministru kabineta rīkojuma projekts “Par valsts nekustamā īpašuma nodošanu sabiedriskā labuma organizācijai biedrībai “Latvijas Zēģelētāju savienība” bezatlīdzības lietošanā uz noteiktu laiku” (turpmāk – Rīkojuma projekts), kurš paredz saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 2.1 punktu un piekto daļu paredz atļaut ministrijai ar 2016.gada 1.janvāri nodot LZS nekustamo īpašumu bezatlīdzības lietošanā uz 10 gadiem. Lai nodrošinātu valsts interešu ievērošanu, kā arī uzraudzību pār rīcību ar nekustamo īpašumu, Rīkojuma projekts paredz uzdevumu līgumā par nodošanu bezatlīdzības lietošanā iekļaut šādus nosacījumus:1. nekustamais īpašums tiek nodots bezatlīdzības lietošanā uz laiku, kamēr LZS ir sabiedriskā labuma organizācijas statuss, bet ne ilgāk par 10 gadiem;
2. LZS par saviem līdzekļiem nodrošina nekustamā īpašuma uzturēšanu un attīstīšanu atbilstoši LZS izstrādātam un ar ministriju saskaņotam nekustamā īpašuma attīstības plānam;
3. nekustamā īpašuma uzturēšanas izdevumu līdzfinansēšanai ministrija no valsts budžeta programmas 09.00.00. “Sports” apakšprogrammas 09.04.00 “Sporta būves” 2016. un 2017.gadā piešķir LZS dotāciju 24 188 *euro* (katru gadu);
4. ministrijai ir tiesības vienpusēji atkāpties no līguma, par to rakstiski informējot LZS vismaz 30 dienas iepriekš, ja:
	1. nekustamais īpašums netiek izmantots atbilstoši tā nodošanas mērķim;
	2. nekustamajam īpašumam tiek atņemts nacionālās sporta bāzes statuss;
	3. LZS par saviem līdzekļiem nenodrošina nekustamā īpašuma uzturēšanu un attīstīšanu atbilstoši LZS izstrādātam un ar ministriju saskaņotam nekustamā īpašuma attīstības plānam;
	4. nekustamais īpašums tiek nodots atsavināšanai.
 |
| 3. | Projekta izstrādē iesaistītās institūcijas | Ministrija, LZS, SIA Sporta centrs “Mežaparks””, biedrība “Latvijas Sporta federāciju padome” un biedrība “Latvijas Olimpiskā komiteja”. |
| 4. | Cita informācija | Rīkojuma projekts attiecas uz tūrisma, sporta un brīvā laika politiku. |

Anotācijas II sadaļa – nav attiecināms.

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **24 188** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **24 188** | **0** | **0** | **0** | **0** |
| 2.1. valsts pamatbudžets | *24 188* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 2015.gadā no valsts budžeta programmas 09.00.00 “Sports” nekustamā īpašuma uzturēšanai ir piešķirti 24 188 e*uro*. Ņemot vērā Rīkojuma projekta 2.3.apakšpunkts paredz uzdevumu ministrijai nekustamā īpašuma uzturēšanas izdevumu līdzfinansēšanai no valsts budžeta programmas 09.00.00. “Sports” apakšprogrammas 09.04.00 “Sporta būves” 2016. un 2017.gadā piešķirt LZS dotāciju 24 188 *euro*. Šie līdzekļi tiks nodrošināti valsts budžeta programmas 09.00.00. “Sports” apakšprogrammas 09.04.00 “Sporta būves” 2016. un 2017.gada bāzes izdevumu ietvaros un papildus līdzekļi tam nav nepieciešami. 2018. un turpmākajos gados bezatlīdzības lietošanas periodā dotācija no valsts budžeta nekustamā īpašuma uzturēšanas izdevumu līdzfinansēšanai netiks piešķirta un attiecīgi ietaupītie valsts budžeta līdzekļi tiks novirzīti citu ar nacionālo sporta bāzu attīstību saistītu izdevumu segšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

Anotācijas IV un V sadaļa – nav attiecināms.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Plānotās sabiedrības līdzdalības un komunikācijas aktivitātes saistībā ar projektu | Jautājums par nekustamā īpašuma turpmākās apsaimniekošanas modeli vairākkārt apspriests, piedaloties visām iesaistītajām pusēm (LZS, biedrības “Latvijas Olimpiskā komiteja”, biedrības “Latvijas Sporta federāciju padome”, biedrība “Rīgas jahtklubs” pārstāvjiem). Par Ministru kabineta rīkojuma projekta izstrādes uzsākšanu tika informēta LZS, biedrība “Latvijas Olimpiskā komiteja” un biedrība “Latvijas Sporta federāciju padome”. |
| 2. | Sabiedrības līdzdalība projekta izstrādē  | LZS, biedrības “Latvijas Olimpiskā komiteja” un biedrības “Latvijas Sporta federāciju padome” pārstāvji ir tikuši iesaistīti gan diskusijās par nekustamā īpašuma turpmākās apsaimniekošanas modeli (piemēram, 2015.gada 6.oktobra ministrijā organizētajā sanāksmē), gan arī Ministru kabineta rīkojuma projekta izstrādes stadijā, t.sk., vērtējot izstrādāto nekustamā īpašuma attīstības plānu.  |
| 3. | Sabiedrības līdzdalības rezultāti  | LZS, biedrība “Latvijas Olimpiskā komiteja” un biedrība “Latvijas Sporta federāciju padome” atbalsta izstrādāto Ministru kabineta rīkojuma projektu. Lēmums par atbalstu nekustamā īpašuma pārņemšanu bezatlīdzības lietošanā uz 10 gadiem ir pieņemts arī LZS 2015.gada 21.oktobra valdes sēdē. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministrija, SIA “Sporta centrs “Mežaparks”” un LZS. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas esošo institūciju funkcijas. Ņemot vērā nekustamā īpašuma nodošanu bezatlīdzības lietošanā LZS, SIA “Sporta centrs “Mežaparks”” pārtrauks nekustamā īpašuma apsaimniekošanu.Jaunas valsts institūcijas netiek radītas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ministru prezidente L.Straujuma

Izglītības un zinātnes ministre M.Seile

Iesniedzējs:

Izglītības un zinātnes ministre M.Seile

Vizē:

Valsts sekretāre L. Lejiņa

29.10.2015. 15:23

1944

Izglītības un zinātnes ministrijas

Sporta departamenta juriskonsults K.Kalniņš

67047815, karlis.kalnins@izm.gov.lv